Nuuk den 25. november - 2019  
  
I medfør af § 37 stk. 1 i Forretningsorden for Inatsisartut fremsætter jeg følgende spørgsmål til Naalakkersuisut:  
  
**Spørgsmål til Naalakkersuisut:  
  
1. Nu hvor lufthavnspakken er sat i gang, kan offentligheden vel forvente, at alle fortroligt stemplede dokumenter frigives. Hvornår forventer Naalakkersuisut at frigive disse?   
  
2. Hvis Naalakkersuisut ikke forventes af frigive disse, bedes Naalakkersuisut at redegøre for dette.**(Medlem af Inatsisartut Tillie Martinussen, Samarbejdspartiet)   
**Begrundelse:**Der har længe været tilbageholdt mange dokumenter i lufthavnspakken, der har været stemplet fortroligt.   
Nu ser vi, at lufthavnspakken er sat i gang, og der bør således ikke længere kunne tilbageholdes dokumenter fra offentligheden af hensyn til konkurrence-udsættelse.   
Vi skal derfor spørge hvornår Naalakkersuisut har tænkt sig at frigive disse til offentligheden.   
  
Det gælder både spørgsmål og svar mellem Finansudvalget og Naalakkersuisut vedrørende lufthavnspakken for Nuuk, Qaqortoq og Ilulissat.   
Ligeledes må det forventes at alle beregninger og aftaler m.v., frigives.   
Hvis ikke, bedes Naalakkersuisut redegøre for, præcist hvorfor man ikke ønsker at frigive disse.

Spørgsmålene bedes besvaret indenfor 10 dage.

Tillie Martinussen  
Samarbejdspartiet - Suleqatigiissitsisut